પોલીસ રેકોર્ડ અનુસાર, હનીપ્રીતની ધરપકડ જીરકપુર-પટિયાલા રોડ પાસેથી હરિયાણા પોલીસ દ્વારા કરવામાં આવી હતી. પંચકુલાના પોલીસ કમિશ્નર એ.એસ.ચાવલાએ ધરપકડમાં પંજાબ પોલીસની ભૂમિકા અંગે સવાલ કરતાં ઘણી ટાળમટોળ કરી હતી. તેમણે આ અંગે કહ્યું હતું કે, ટૂંક સમયમાં જ સાચી વાત સામે આવશે. હનીપ્રીત ફરાર થયા બાદ જ્યાં-જ્યાં રહી, ત્યાં જે લોકોએ તેની મદદ કરી એ સૌ વિરુદ્ધ કડક પગલાં લેવાશે. પંચકુલા કમિશ્નર અનુસાર, ઇનોવા ગાડીમાંથી હનીપ્રીત સાથે ધરપકડ કરવામાં આવેલ મહિલા મૂળ બઠિંડાની છે, પરંતુ બઠિંડાના એસએસપી એ આ વાત નકારી છે.